**ส่วนที่ 1**

**บทนำ**

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น

พ.ศ. 2548 แก้ไขเพิ่มเติม (ฉบับที่ 3) พ.ศ. 2561 กำหนดให้องค์กรปกครองส่วนท้องถิ่น จัดทำการดำเนินงานประจำปีขึ้น ตามระเบียบ ข้อ 26 และให้จัดทำให้แล้วเสร็จ ภายในสามสิบวันนับแต่วันที่ตั้งงบประมาณดำเนินการหรือได้รับแจ้งแผนงาน โครงสร้างจากหน่วยงานส่วนราชการ ส่วนภูมิภาค รัฐวิสาหกิจหรือหน่วยงานอื่น ๆ ต้องดำเนินการในพื้นที่ของตำบลในปีงบประมาณนั้น ตามระเบียบ ข้อ 27 แผนการดำเนินงานเป็นแผนที่มีการรวบรวมแผนงาน โครงการพัฒนา และกิจกรรมการพัฒนาที่ดำเนินการจริงทั้งหมดในพื้นที่ความรับผิดชอบของเทศบาลตำบลสะพลี ประจำปีงบประมาณ ซึ่งเป็นแนวทางของการดำเนินงานในปีงบประมาณนั้น ของเทศบาลตำบลสะพลี และเป็นเครื่องมือสำคัญในการบริหารงานของผู้บริหารท้องถิ่น เพื่อควบคุมการดำเนินงานให้เป็นไปอย่างเหมาะสม และมีประสิทธิภาพ ดังนั้น จึงเป็นเครื่องมือที่จะนำมาใช้ในการบริหารการจัดการให้ เป็นไปตามเป้าหมายที่วางไว้ ทำให้ทราบถึงโครงการ/กิจกรรมการพัฒนาพื้นที่ที่กำหนดไว้ล่วงหน้า มีความชัดเจน ในการปฏิบัติมากขึ้น ลดความซ้ำซ้อนของโครงการ/กิจกรรม มีการประสานและบูรณาการทำงานกับหน่วยงานและจำแนกรายละเอียดต่าง ๆ ของแผนงานโครงการในแผนการดำเนินงาน โดยแผนการดำเนินงานมีลักษณะสำคัญคือ

1. เป็นโครงการ/กิจกรรมการพัฒนาจากงบประมาณรายจ่ายประจำปี ของเทศบาลตำบลสะพลี

หลังจากที่ได้ทำงบประมาณรายจ่ายประจำปีเสร็จสิ้นแล้ว

2. เป็นการแสดงรายละเอียดของโครงการ/กิจกรรม งบประมาณสถานที่ดำเนินการ ระยะเวลา

ที่ชัดเจนและแสดงถึงการดำเนินการจริงในพื้นที่ของเทศบาลตำบลสะพลี

**วัตถุประสงค์ของแผนการดำเนินงาน**

1. เป็นเครื่องมือสำคัญในการบริหารงานของผู้บริหารเทศบาลตำบลเพื่อควบคุมการดำเนินงาน

ให้เป็นไปอย่างเหมาะสมและมีประสิทธิภาพ

1. เพื่อเป็นแนวทางในการกำหนดรายละเอียดแนวทางในการปฏิบัติงาน
2. เป็นเครื่องมือในการติดตามและประเมินผลการดำเนินงานตามแผนงาน/โครงการ ในพื้นที่

ของเทศบาลตำบลสะพลี ในปีงบประมาณ พ.ศ. 2564

2

**ขั้นตอนการจัดทำแผนการดำเนินงาน**

 ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น

พ.ศ. 2548 แก้ไขเพิ่มเติม (ฉบับที่ 3) พ.ศ. 2561 (หมวด 5 ข้อ 26) ได้กำหนดให้องค์กรปกครองส่วนท้องถิ่น ต้องจัดทำแผนการดำเนินงานโดยมีขั้นตอนดำเนินการ ดังนี้

ขั้นตอนที่ 1 การเก็บรวบรวมข้อมูล

คณะกรรมการสนับสนุนการจัดทำแผนพัฒนาองค์กรปกครองส่วนท้องถิ่น เก็บรวบรวม

ข้อมูลโครงการ/กิจกรรมที่จะดำเนินการจริงในพื้นที่เทศบาลตำบลสะพลี ซึ่งจะมีโครงการ/กิจกรรมของเทศบาลตำบลสะพลี และโครงการกิจกรรมที่หน่วยงานอื่นเข้ามาดำเนินการในพื้นที่ โดยข้อมูลดังกล่าวอาจตรวจสอบได้จากหน่วยงานในพื้นที่ และตรวจสอบได้จากแผนปฏิบัติการพัฒนาจังหวัดหรือแผนปฏิบัติการอำเภอเมืองบูรณาการ

ขั้นตอนที่ 2 การจัดทำแผนการดำเนินงาน

คณะกรรมการสนับสนุนการจัดทำแผนพัฒนาองค์กรปกครองส่วนท้องถิ่น จัดทำร่าง

แผนปฏิบัติการโดยพิจารณาจัดหมวดหมู่แผนงาน/โครงการให้สอดคล้องกับยุทธศาสตร์และแนวทางการพัฒนาของเทศบาลตำบลสะพลี มีเค้าโครงแผนการดำเนินงาน

 ขั้นตอนที่ 3 การประกาศแผนการดำเนินงาน

 เมื่อผู้บริหารท้องถิ่นให้ความเห็นชอบร่างแผนการดำเนินงานแล้วให้ประกาศเป็นแผนการดำเนินงาน โดยให้ปิดประกาศแผนการดำเนินงานภายในสิบห้าวันนับจากวันที่ประกาศ เพื่อให้ประชาชนในเขตเทศบาลตำบลสะพลีทราบโดยทั่วกัน และต้องปิดประกาศไว้อย่างน้อยสามสิบวัน

**ประโยชน์ของแผนการดำเนินงาน**

1. ทำให้การดำเนินงานเกี่ยวกับแผนงาน/โครงการ เพื่อพัฒนาพื้นที่ของเทศบาลตำบลสะพลี

เป็นไปแบบบูรณางานกันอย่างมีประสิทธิภาพและบรรลุวัตถุประสงค์ตามเป้าหมายที่กำหนด

2. ทำให้การบริหารจัดการงานของเทศบาลตำบลสะพลีเป็นไปอย่างมีระบบโปร่งใส และ

ตรวจสอบได

3. ทำให้ทราบถึงกิจกรรม/แผนงาน/โครงการพัฒนาที่จะดำเนินการจริงในปีงบประมาณนั้นๆ

ของเทศบาลตำบลสะพลี

 4. เป็นเครื่องมือในการติดตามประเมินผลงานการพัฒนาในแต่ละปีงบประมาณและประชาชนสามารถตรวจสอบสอบได้

 5. ผู้บริหารท้องถิ่นเทศบาลตำบลสะพลีสามารถนำมาใช้เป็นเครื่องมือในการบริหารงานการพัฒนาของแต่ละปีงบประมาณ

**สารบัญ**

**ส่วนที่ 1 บทนำ หน้า**

 บทนำ 1

 วัตถุประสงค์ของแผนการดำเนินงาน 1

 ขั้นตอนการจัดทำแผนการดำเนินงาน 2

 ประโยชน์ของแผนการดำเนินงาน 2

 **ส่วนที่ 2 บัญชีโครงการ / กิจกรรม**

 บัญชีสรุปโครงการและงบประมาณ 3 - 4

 บัญชีโครงการ / กิจกรรม / งบประมาณ 5 - 33

ประกาศเทศบาลตำบลสะพลี

เรื่อง ประกาศการใช้แผนการดำเนินงาน ประจำปี พ.ศ. 2564

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ด้วยคณะกรรมการพัฒนาเทศบาลตำบลสะพลี ได้พิจารณาอนุมัติแผนการดำเนินงาน

ประจำปี พ.ศ. 2564 ของเทศบาลตำบลสะพลี ในคราวประชุมคณะกรรมการพัฒนาเทศบาล เมื่อวันที่ 15 ตุลาคม 2563

อาศัยอำนาจตามความในระเบียบกระทรวงมหาดไทย ว่าด้วยการจัดทำแผนพัฒนาขององค์กร

ปกครองส่วนท้องถิ่น พ.ศ. 2548 และแก้ไขเพิ่มเติมถึง (ฉบับที่ 3) พ.ศ. 2561 ข้อ 26 (2) จึงขอประกาศใช้แผนการดำเนินงานประจำปี พ.ศ. 2524 ของเทศบาลตำบลสะพลี โดยมีผลบังคับใช้นับถัดจากวันประกาศ

จึงประกาศให้ทราบโดยทั่วกัน

ประกาศ ณ วันที่ 15 เดือน ตุลาคม 2563

 (นายกฤษฎา โลพิศ)

 นายกเทศมนตรีตำบลสะพลี

**ผนวก**